**KUTSESTANDARD**

**Meisteraednik, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |  |
| --- | --- | --- |
| **Kutsenimetus** | | **Eesti kvalifikatsiooniraamistiku (EKR) tase** |
| Meisteraednik, tase 5 | | 5 |
| **Võimalikud spetsialiseerumised ja nimetused kutsetunnistusel** | | |
| **Spetsialiseerumine** | **Nimetus kutsetunnistusel** | |
| Köögiviljakasvatamine | Köögiviljakasvatuse meisteraednik, tase 5 | |
| Puuviljakasvatamine | Puuviljakasvatuse meisteraednik, tase 5 | |
| Lillekasvatamine | Lillekasvatuse meisteraednik, tase 5 | |
| Puukoolitöö | Puukooli meisteraednik, tase 5 | |
| Iluaiandus | Iluaednik, tase 5 | |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Meisteraednik on laiaulatuslike teadmistega aiandusspetsialist, kes täidab mitmekülgseid tööülesandeid (sh ka ettearvamatutes olukordades). Ta on spetsialiseerunud puuvilja- ja marjakasvatamisele, köögiviljakasvatamisele, lillekasvatusele, iluaiandusele või puukoolitööle.  Tema põhilised tööülesanded on töö planeerimine, külvi- ja istutuspinna ettevalmistamine, külvamine ja istutamine, aiakultuuride hooldamine, saagi või toodangu koristamine, säilitamine ja müügiks ettevalmistamine, meeskonna juhtimine, töökvaliteedi hindamine ja analüüs.  Meisteraednik peab tähtsaks eetilisi tõekspidamisi ja väärtusi, järgides head aiandustava ning keskkonna- ja töötervishoiu- ning tööohutusnõudeid.  Meisteraedniku tööaeg on paindlik, ta võib töögraafiku alusel töötada ka nädalavahetustel ja riiklikel pühadel. Tema töö toimub nii väli- kui sisetingimustes. Meisteraedniku töö terviseriskid tulenevad raskuste tõstmisest, mürast, mehhanismidega töötamisest, kõrgustes töötamisest, ilmastikuolude ja temperatuuride vaheldumisest, niiskusest ning kokkupuutest erinevate allergeenidega (nt taimed, kemikaalid, tolm).  Meisteraedniku põhilised töövahendid on aiandustarvikud, masinad ja seadmed, mõõteriistad, sidevahendid ja muud abivahendid  Aianduse kutsealal on neli kutset:  Abiaednik, tase 2 on lihttöötaja, kes teeb lihttöid otsesel juhendamisel.  Nooremaednik, tase 3 on oskustöötaja, kes täidab juhendamisel põhilisi tööülesandeid kõikides aianduse valdkondades.  Aednik, tase 4 on aiandusspetsialist, kes juhendab töötajate tavatööd ja vastutab oma pädevuse piires teiste töötajate arendamise eest. Ta korraldab ja analüüsib oma tegevust ning kohandab oma käitumist vastavalt olukorrale.  Meisteraednik, tase 5 on laiaulatuslike teadmistega aiandusspetsialist, kes täidab mitmekülgseid tööülesandeid (sh ka ettearvamatutes olukordades) oma spetsialiseerumise valdkonnas. Ta juhib meeskonda ning hindab ja analüüsib töökvaliteeti. |
| Kommentaarid: |
| **A.2 Tööosad** |
| A.2.1 Külvi- ja istutuspinna ettevalmistamine ning külvamine ja istutamine  A.2.2 Aiakultuuride hooldamine  A.2.3 Tööde ja vahendite planeerimine  A.2.4 Juhtimine ja majandamine |
| **Valitavad tööosad** |
| A.2.5Katmikala tehnoloogia  A.2.6 Taimmaterjali paljundamine ja istikute kasvatamine  A.2.7 Muru rajamine ja hooldamine  A.2.8 Istutusala planeerimine, rajamine ja hooldamine  A.2.9 Sillutise (betoonkivi, looduskivi, puidu- ja sõelmeteede) paigaldamine  A.2.10 Kalmistu haljastuse rajamine ja hooldamine  A.2.11 Sisehaljastuse rajamine ja hooldamine  A.2.12 Lilleseadete ja kompositsioonide valmistamine  A.2.13 Saagi või toodangu koristamine, säilitamine ja müügiks ettevalmistamine  A.2.14 Aiakaupade müümine |
| **A.3 Kutsealane ettevalmistus** |
| 5. taseme meisteraednikena töötavad tavaliselt inimesed, kes on läbinud kutseõppe või täiendusõppe ja omavad vähemalt nelja-aastast töökogemust spetsialiseerumisalal. |
| Kommentaarid: |
| **A.4 Enamlevinud ametinimetused** |
| Köögiviljakasvataja meisteraednik, puuviljakasvataja meisteraednik, iluaianduse meisteraednik, puukoolimajanduse meisteraednik aednik, lillekasvatuse meisteraednik. |
| Kommentaarid: |
| **A.5 Regulatsioonid kutsealal töötamiseks** |
| Regulatsioonid kutsealal töötamiseks puuduvad. |
| **A.6 Tulevikuoskused** |
| Aednike töös muutuvad järjest olulisemaks keskkonnalased teadmised, samuti teadmised rohepöördest ja kliimamuutustest.  Kasvab vajadus oskuse järele andmeid töödelda ning neid kasutada. Olulised on ettevõtlusoskused, sh enesereklaami- ja turundusoskus. Vajalikud on teadmised suurte linnapuude istutamisest, teadmised metsataimekasvatusest, taimekasvatuse tehnoloogiatest, taimekaitsest ja väetistest ning teadmised ja oskused hangetel osalemiseks.  Kuna valdkonnas on palju iseendale tööandjaid ja projektipõhist tööd, siis oluline on enese- ja ajaplaneerimisoskus ning erialase inglise keele oskus (nt erialase IKT kasutamisel). |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Meisteraedniku kutse moodustub üldoskustest, kohustuslikest ja valitavatest kompetentsidest. Kutse taotlemisel tuleb tõendada kompetentsid vastavalt valitud spetsialiseerumisele:  Iluaedniku kutse taotlemisel on nõutud üldoskuste B.2, kohustuslike kompetentside B.3.1 - B.3.4 ning valitavate kompetentside B.3.5, B.3.7 ja B.3.8 tõendamine. Ülejäänud valitavate kompetentside tõendamine on vabatahtlik.  Köögiviljakasvatuse meisteraedniku kutse taotlemisel on nõutud üldoskuste B.2, kohustuslike kompetentside B.3.1-B.3.4 ning valitavate kompetentside B.3.5, ja B.3.12 tõendamine. Ülejäänud valitavate kompetentside tõendamine on vabatahtlik.  Puukooli meisteraedniku ja lillekasvatuse meisteraedniku kutse taotlemisel on nõutud üldoskuste B.2, kohustuslike kompetentside B.3.1 - B.3.4 ning valitavate kompetentside B.3.5, B.3.6 ja B.3.13 tõendamine. Ülejäänud valitavate kompetentside tõendamine on vabatahtlik.  Puuviljakasvatuse meisteraedniku kutse taotlemisel on nõutud üldoskuste B.2, kohustuslike kompetentside B.3.1-B.3.4 ning valitavate kompetentside B.3.6, ja B.3.13 tõendamine. Ülejäänud valitavate kompetentside tõendamine on vabatahtlik. |

|  |
| --- |
| **B.2 Meisteraednik, tase 2****üldoskused** |
| Tegevusnäitajad:   1. teab ja tunneb taimede anatoomiat, füsioloogiat ja süstemaatikat, enamlevinud umbrohtude, haiguste ja kahjurite liigitusi, taimekaitse aluseid; 2. järgib head aiandustava ja aedniku kutse-eetikat; 3. järgib töötervishoiu- ja tööohutusnõudeid ning jälgib nende täitmist; 4. järgib keskkonnaohutusnõudeid, sh jäätmekäitlusnõudeid (komposteerib taimejäätmed orgaanilise aineringe tagamiseks, arvestades komposti kasutamise eesmärke); 5. teab taimede eesti- ja ladinakeelseid nimetusi liigi tasandil (vt lisa 1 „Taimmaterjali nimekiri“); 6. järgib aiakultuuride agrotehnoloogiat; 7. lähtub oma tegevuses pikaajalistest eesmärkidest ja ettevõtte huvidest tervikuna; järgib kehtivaid õigusakte; 8. annab ratsionaalseid hinnanguid, võtab vastu asjakohaseid otsuseid ja vastutab nende täitmise eest; analüüsib tagasisidet; 9. suhtleb klientide, kolleegide ja järelevalveasutustega; on avatud koostööle, osaleb meeskonnatöös, jagab teistega vajalikku informatsiooni, tegutseb parima tulemuse nimel; 10. juhendab ja juhib kaastöötajaid; teostab omaniku järelevalvet; 11. hoiab end kursis valdkonna arengutega; on avatud uute töövõtete ja meetodite omandamisele; 12. jälgib ja hoiab töökvaliteeti ning töötab efektiivselt; 13. kasutab infotehnoloogilisi vahendeid iseseisva kasutaja tasemel (vt lisa 2). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |  |
| --- | --- | --- |
| **B.3.1 Külvi- ja istutuspinna ettevalmistamine ning külvamine ja istutamine** | **EKR tase 4** | |
| 1. valmistab töökoha ja aiakultuuride kasvukoha ette, lähtudes planeeritavast tegevusest ja tootmisplaanist; 2. hindab paljundus- ja istutusmaterjali, sh ajatatavate aiakultuuride kvaliteeti visuaalselt ja klassifitseerib selle vastavalt nõuetele; 3. seadistab külvi- ja istutusnormi masinal vastavalt plaanile; külvab seemned, pikeerib ja istutab aiakultuure käsitsi või masinaga vastavalt külvinormile ja istutusskeemile; kontrollib istutamise kvaliteeti, lähtudes aiakultuuri eripärast; 4. istutab puud/põõsad, arvestades projekti või töökirjeldust; 5. kastab, arvestades aiakultuuride kasvunõudeid ja kastmissüsteemide eripära; 6. väetab aiakultuure käsitsi, käsimehhanismide, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; 7. multšib nii käsitsi kui mehhanismidega; 8. toestab aiakultuure, arvestades nende eripära; planeerib ja juhendab toestussüsteemi rajamist. | | |
| Kommentaarid: | | |
| **B.3.2 Aiakultuuride hooldamine** | | **EKR tase 5** |
| Tegevusnäitajad:   1. määrab aiakultuuride hooldustööde vajaduse, lähtudes aiakultuuride, sh ajatusmaterjali liigitusest, omadustest ja hooldusnõuetest; koostab hoolduskava; 2. määrab aiakultuuride kastmisnormid, kastab käsitsi või kastmissüsteemidega, seadistab ja vajadusel reguleerib kastmisseadmeid, sh automatiseeritud kastmissüsteeme, järgides kasutusjuhendit; 3. seab aiakultuuride väetamisnormid, väetab käsitsi, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; seadistab ja vajadusel reguleerib väetamismehhanisme (sh automatiseeritud väetussüsteemid), järgides kasutusjuhendit; 4. teeb taimekaitsetöid, sh taimekaitsevahenditega, mille kasutamiseks on vaja taimekaitsetunnistust; peab taimekaitsevahendite kasutamise arvestust; 5. korraldab umbrohutõrje, arvestades aiakultuuride eripära ja töömahtu; valib sobivad tõrje- ja töövahendid ning metoodika nii tava- kui mahetootmises; 6. kujundab ja lõikab taimi, sh viljapuud ja marjapõõsad lähtudes iseärasustest, vajadustest või hoolduskavast; 7. kaitseb taimi ebasoodsate loodus- ja tehiskeskkonna mõjude eest, kasutades vastavaid abivahendeid. | | |
| Kommentaarid: | | |
| **B.3.3 Tööde ja vahendite planeerimine** | | **EKR tase 5** |
| Tegevusnäitajad:   1. koostab tootmis-, tööprotsessi kulueelarve, lähtudes tööde ja materjalide maksumusest; 2. püstitab eesmärgid ja lähtuvalt nendest valib tootmiseks ja hoolduseks sobiliku aiandusliku rajatise (kasvuhooned, kasvutunnelid, kasvulavad, hoidlad, kaitserajatised, kastmissüsteemid jne) ning tootmis- ja hooldustehnoloogiad (seadmed jm); 3. võtab vajalikud proovid (mullast, veest, kasvusubstraadist, taimmaterjalist jm)analüüsiks lähtudes proovivõtmise tehnoloogiast; tõlgendab ja tegutseb vastavalt analüüsitulemustele; 4. planeerib ja valib aiakultuurid, lähtudes kasvukohast, -substraadist ja mullastiku sobivusest; 5. koostab külvikorra ja tootmis- ja tööplaani ning arvestab mahud, lähtudes ettevõtte eripärast ja turuolukorrast; 6. arvestab materjalide (mullad, taimmaterjal, sh ajatatavad aiakultuurid, seemned, potid, väetised, aiatarvikud jne) mahud ja planeerib tootmis- ja hooldusmahud, lähtudes ettevõtte eripärast ja turuolukorrast; 7. planeerib mehhanismide kasutamise vajaduse vastavalt tootmis- ja hooldusspetsiifikale ja mahtudele; 8. planeerib väetamis- ja taimekaitsetööd vastavalt aiakultuurile; 9. hangib materjalid vastavalt arvestatud mahtudele ja tarvikute omadustele, jälgides hinna ja kvaliteedi suhet; 10. planeerib tööjõuvajaduse ja tööde mahu kogu tootmis- ja hooldusprotsessi ulatuses, lähtudes planeeritud mahust. | | |
| Kommentaarid: | | |
| **B.3.4 Juhtimine ja majandamine** | | **EKR tase 5** |
| Tegevusnäitajad:   1. koostab äriplaani ja eelarve, arvestades algkapitali suurust ja võimalusi; 2. koostab töögraafiku ja jälgib selle täitmist, lähtudes ettevõtte tootmis- ja hooldustegevusest; 3. juhib ja juhendab ühe või mitme väikese aednike töögrupi tööd, lähtudes tööülesannetest, nende efektiivsest korraldamisest, töötervishoiu nõuetest, õigete töövahendite ja -võtete valikust; vajadusel tellib alltöövõtu ja juhendab alltöövõtjat; 4. kontrollib kvaliteedinõuetest kinnipidamist ja analüüsib töö tulemusi, lähtudes aiakultuuride eripärast, õigusaktidest või projektist; vajadusel teostab omaniku järelevalvet; 5. juhib kaastöötajate või tellijate tähelepanu ilmnenud vigadele ja annab juhiseid nende parandamiseks, lähtudes kvaliteedinõuetest ning õigete töövahendite ja -võtete valikust. 6. koostab ja fikseerib objektide spetsiifikast tuleneva dokumentatsiooni (avalikud alad, riigihanked jm). | | |
| Kommentaarid: | | |

**VALITAVAD KOMPETENTSID**

|  |  |
| --- | --- |
| **B.3.5 Katmikala tehnoloogia** | **EKR tase 5** |

|  |  |
| --- | --- |
| Tegevusnäitajad:   1. planeerib ja valib vastavalt kasvatavatele kultuuridele arvestades kasvatuse agrotehnikat katmikala tüübi (kergtunnel, külm, aastaringselt kasutatav katmikala jne), kasvatustehnoloogia (pinnases, konteiner, vertikaal, hüdropoonika jne) ja tehnilised lahendused (kliima, valgustus, varjutus, küte, kastmissüsteem, väetamine jne); 2. planeerib ja valib katmikala seadmed (istutus-, potitus-, külvi-, markeerimisseadmed, toestussüsteemid jne); 3. planeerib ja valib katmikala taimekaitseseadmed ja -lahendused (keemiline, bioloogiline jne); 4. planeerib ja valib IT lahendused katmikala süsteemide juhtimiseks ning andmete analüüsiks; 5. juhib katmikala süsteeme ning analüüsib kogutud andmeid IKT vahendite abil. | |
| Kommentaarid: | |
| **B.3.6 Taimmaterjali paljundamine ja istikute kasvatamine** | **EKR tase 5** |
| Tegevusnäitajad:   1. prognoosib ja korraldab istikute turustamise (teeb pakkumusi ja osaleb hangetel jt) arvestades trende ja turuolukorda; 2. planeerib ja korraldab taimede paljundamise ja istikute kasvatamise, lähtudes aiakultuuri ja tootmise eripärast; 3. lähtudes aiakultuuri eripärast paljundab generatiivselt (valib emataimed ja seemned, külvab, pikeerib jm), arvestades paljundusaegu, -tingimusi ja -viise; 4. lähtudes aiakultuuri eripärast valib paljundusmaterjali ja paljundab vegetatiivselt (poogib, paljundab pistikute, juurevõsude, võsundite, võrsikute jm abil), arvestades paljundusaegu, -tingimusi ja -viise; 5. kasvatab istikuid, lähtudes taimeliigi kasvutingimuste nõuetest; 6. hindab toodangu kvaliteeti ja sorteerib vastavalt kvaliteediklassidele; 7. pakendab ja märgistab toodangu, arvestades taimmaterjali eripära; eksponeerib taimi müügiplatsil, kataloogis jne. | |
| Kommentaarid: | |
| **B.3.8 Muru rajamine ja hooldamine** | **EKR tase 5** |
| Tegevusnäitajad:   1. valib muru või ebamuru tüübi ja rajamismaterjalid iseseisvalt või arvestades projekti; 2. valib muruseemne liigi ja sordi vastavalt murutüübile ja kasvukohale; 3. märgib maha murupinna, lähtudes projektist (töökirjeldusest); 4. valmistab ette pinnase, arvestades olemasoleva pinnase eripära; vajadusel teeb keemilist umbrohutõrjet, kasutades tehnilisi vahendeid; 5. külvab käsitsi või külvikuga muruseemned ja väetise ning tihendab pinnase, arvestades külvinormidega; 6. paigaldab siirdemuru, arvestades maapinna eripära ja ilmastikutingimusi; 7. hooldab ja kastab muru rajamisjärgselt; 8. hindab regulaarselt hooldustööde vajadust ja teeb hooldustöid (multšimine, õhustamine, samblatõrje, parandus- ja täienduskülv, väetamine, niitmine, kastmine jm); 9. valib hüdrokülvi viisi, arvestades maastiku eripära ja teostab hüdrokülvi; 10. valib erosioonitõkke materjalid ja paigaldab need, arvestades projekti. | |
| Kommentaarid: | |
| **B.3.9 Istutusalade planeerimine, rajamine ja hooldamine** | **EKR tase 5** |
| Tegevusnäitajad:   1. planeerib ja kujundab istutusalade eskiisplaani, arvestades kompositsiooni ja värvusõpetuse reegleid, kasvu- ja hooldustingimusi, taimede eripära, ala funktsionaalsust; 2. märgib istutusalad ja nende kõrgused ning taimede asukohad, kasutades vastavaid mõõteriistu ja lähtudes projektist või töökirjeldusest; 3. valmistab ette kasvualuse, arvestades projekti, pinnast ja planeeritud taimede kasvunõudeid ning teeb vajadusel umbrohutõrjet; 4. paigaldab istutusala servad, lähtudes objekti vertikaalplaneerimisest; paigaldab geotekstiilid, multšid või teised servamaterjalid lähtudes projektist või töökirjeldusest ning objekti eripärast; 5. külvab seemned istutusalale; istutab, kastab, toestab ja lõikab taimed (sh sibullilled, suvelilled, püsililled, roosid, veetaimed jm) tagasi, lähtudes projektist või töökirjeldusest, arvestades istiku tüüpi, suurust, taime liiki, kasvunõudeid, ilmastiku- ja mullatingimusi; 6. istutab, vajadusel istutab ümber puud ja põõsad, sh suured, arvestades projekti või töökirjeldust; rakendab puude – ja põõsaste istutuse tehnoloogiaid arvestades projekti, juhendeid või õigusakte; 7. pügab või noorendab hekke, kasutades selleks ettenähtud hekilõikureid ja -kääre; 8. hooldab regulaarselt (toestab, lõikab, kastab, multšib, kobestab, rohib, valmistab talveks ette) taimi ja istutusalasid, arvestades taimede hooldusnõudeid; 9. teeb taimekaitsetöid, kasutades taimekaitsevahendeid vastavalt nõuetele; 10. väetab vastavalt väetusskeemile, arvestades väetusnorme; 11. teeb puude ja põõsaste hooldus-, kujundus- ja noorenduslõikust, lähtudes hooldus- ja kujunduslõikuse eesmärgist; vajadusel kaasab arboristi. | |
| Kommentaarid: | |
| **B.3.10 Sillutise (betoonkivi, looduskivi, puidu- ja sõelmeteede) paigaldamine ja hooldamine** | **EKR tase 4** |
| Tegevusnäitajad:   1. märgib maha teed ja platsid, lähtudes projektist (töökirjeldusest) ja arvestades projekti puudumisel objekti eripäraga; 2. kaevab teesüvendi ja paigaldab tee aluskihid (täitekiht, külmakaitsekiht, kandekiht, tasanduskiht), kasutades vastavat tehnikat ning järgides maastikuehitusega seotud õigusaktide ja tööohutusnõudeid; 3. paigaldab teeäärise ja sillutise, teeb vajalikud betoonitööd, lähtudes projektist (töökirjeldusest), kasutades vajadusel ketaslõikurit või kivigiljotiini; 4. viimistleb eri tüüpi sillutisi, järgides kvaliteedinõudeid ja projekti (töökirjeldust). | |
| Kommentaarid: | |
| **B.3.11 Kalmistu haljastuse rajamine ja hooldamine** | **EKR tase 4** |
| Tegevusnäitajad:   1. tajub ja väärtustab kultuuripärandit, mõistab kalmistute kujundamise, rajamise ja hooldamise põhimõtteid; 2. planeerib ja kujundab eskiisplaani, arvestades kompositsiooni ja värvusõpetuse põhialuseid, kultuurilisi eripärasid, taimede kasvu- ja hooldustingimusi; 3. valib materjalid ja kujunduselemendid, rajab haljastuse lähtudes plaanist; 4. koostab hoolduskava ja hooldab regulaarselt haljastust, lähtudes taimede kasvunõuetest, aastaajast ja materjalide eripärast. | |
| Kommentaarid: | |
| **B.3.12 Sisehaljastuse rajamine ja hooldamine** | **EKR tase 4** |
| Tegevusnäitajad:   1. analüüsib olukorda sisehaljastusobjektil, arvestades objekti eripära ja eesmärki (ärihooned, kultuuri- ja haridusasutused jm); koostab projekti, töökirjelduse ja eelarve, arvestades sisehaljastuse rajamise ja hooldamise töömahtu ning materjale; 2. rajab sisehaljastuse, lähtudes projektist, töökirjeldusest ja objekti eripärast (ärihooned, kultuuri- ja haridusasutused jm); 3. koostab hoolduskava ja hooldab haljastust, lähtudes taimede kasvunõuetest ja materjalide eripärast; 4. teeb taimekaitsetöid, kasutades taimekaitsevahendeid vastavalt nõuetele; peab taimekaitsevahendite arvestust. | |
| Kommentaarid: | |
| **B.3.13 Lilleseadete ja kompositsioonide valmistamine** | **EKR tase 4** |
| Tegevusnäitajad:   1. püstitab tööeesmärgi enda või kliendi vajadustest lähtuvalt ning valib eesmärgipärased töövõtted, materjalid ja tehnika, arvestades konkreetse töö nõudeid (mahtu, raskusastet, kestvust jm tingimusi); valib ideele ja kompositsioonireeglitele vastava lilleseade või kompositsiooni lahenduse; 2. teeb erinevaid lilleseadeid, sh ruumi-, pulma-, leinaseaded kasutades asjakohast tehnikat, töövahendeid ja -materjale; 3. arvestab töö hinna, lähtudes töö mahust, materjalist, keerukusest jm tingimustest; 4. pakib lilleseaded, arvestades töö eripära ja ilmastikutingimusi; 5. organiseerib vajadusel lilleseadete transpordi, lähtudes tellimusest. | |
| Kommentaarid: | |

|  |  |
| --- | --- |
| **B.3.14 Saagi või toodangu koristamine, säilitamine ja müügiks ettevalmistamine** | **EKR tase 4** |
| Tegevusnäitajad:   1. hindab saagi või toodangu küpsusastet ja kvaliteeti vastavalt kvaliteedinõuetele ning määrab kvaliteediklassid; 2. teeb valikulist või laussaagikoristust ja komplekteerib toodangu, lähtudes kvaliteedinõuetest; 3. planeerib ja korraldab ladustamist; ladustab toodangu, kasutades vajalikku tehnikat, ning arvestades hoidlate liike ja säilitamistingimusi; 4. sorteerib saagi või toodangu lähtuvalt kvaliteedinõuetest ja -klassidest; pakendab ja märgistab saagi või toodangu vastavalt nõuetele; määrab ja juhib hoiutingimusi vastavalt aiakultuurile. | |
| Kommentaarid: | |
| **B.3.15 Aiakaupade müümine** | **EKR tase 4** |
| Tegevusnäitajad:   1. kujundab müügikoha sisustuse ja väljapaneku, tehes vajadusel koostööd spetsialistidega ja arvestades müügikoha eripära; 2. valmistab kauba müügiks ette ning paigutab müügisaali, arvestades müügikoha ja e-poe eripära; 3. koostab ja käsitleb kauba saatedokumente ja kaubaaruannet; kontrollib kaupade laoseisu vastavalt vajadustele; 4. selgitab välja kliendi vajadused, esitades suunavaid küsimusi ning arvestades kliendi võimalusi ja soove; nõustab klienti ja tutvustab kaupa, pakkudes erinevaid lahendusi nii kohapeal kui virtuaalselt; 5. vormistab tellimuse ning korraldab selle täitmise, arvestades tellimuse eripära; 6. müüb kaubad ja pakub kliendile lisaostu võimalust, vajadusel koostab arve; 7. pakib kauba, arvestades ilmastikutingimusi, transpordivahendit ja e-poe tarne eripära; 8. lahendab kliendi probleeme ja kaebusi nii kohapeal kui virtuaalselt oma pädevuse piires, vajadusel suunab kliendi teise valdkonna spetsialisti poole. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Tea Juhani, Juhani Puukool  Ain Järve, Kadrioru park  Kristiina Laurson, LilledEst OÜ  Raimond Strastin, Eesti Aiandusliit  Katrin Uurman, Räpina Aianduskool  Margus Vahtramäe, Kanepi aiand |
| 1. Kutsestandardi kinnitaja | Toiduainetööstuse ja Põllumajanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 10 |
| 1. Viide Ametite Klassifikaatorile (ISCO 08) | 6113 Aednikud, puukooli töötajad ja istikukasvatajad |
| 1. Viide Euroopa kvalifikatsiooniraamistikule (EQF) | 5 |
| **C.2 Kutsenimetus võõrkeeles** | |
| Inglise keeles Senior Gardener, level 5 | |
| X keeles Soome keeles Kokenut puutarhuri | |
| Vene keeles Мастер садовод | |
| **C.3 Lisad** | |
| Lisa 1Taimmaterjali nimekiri  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Kommentaarid: | |